ปวดและชาตามร่างกาย เจ็บอก เวียนหัว อาเจียน ร่างกายไม่มีแข็ง รู้สึกเหนื่อย หายใจเร็ว อยากทราบว่าเป็นอะไร
สวัสดีค่ะ อาการปวดชาตามร่างกาย เจ็บอก เวียนศีรษะ อาเจียน เพลียๆดังกล่าวมานั้น อาจจะยังไม่ใช่กลุ่มอาการที่จำเพาะเจาะจงต่อโรคใดอย่างชัดเจนค่ะอาการปวดตามร่างกาย เพลียๆ อาจจะเกิดจากปวดกล้ามเนื้อหรือกล้ามเนื้อตึงตัวจากการใช้งานระหว่างวัน อาจสัมพันธ์กับท่าทาง มีจุดกดเจ็บชัดเจน หากชาๆร่วมด้วย อาจจะมีเรื่องของปลายประสาทอักเสบร่วมด้วยได้เช่นกัน หรือหากปวดไปทั่วร่างกาย อาจมีการอักเสบหรือติดเชื้อใดๆที่ทำให้มีไข้และปวดเมื่อยกล้ามเนื้อร่วมด้วยเบื้องต้นควรจะพักการใช้งานกล้ามเนื้อมัดที่ปวด กินยาแก้ปวดเพื่อบรรเทาอาการได้ ฝึกออกกำลังกายยืดเหยียดกล้ามเนื้อ หากยังปวดมาก อ่อนเพลียเยอะ เหนื่อยแบบเหนื่อยหอบหายใจไม่ทัน ควรไปพบแพทย์เพื่อตรวจเพิ่มเติมต่อไป